Diari Oficial de la Generalitat Valenciana


Sumari del DOGV 2788, del 10-07-1996 (1996/838749)

RESOLUCIÓ de 17 de juny de 1996, del director general d'Arquitectura i Habitatge, de renovació de l'acreditació de laboratori d'assajos de control de qualitat de l'edificació Col·legi Oficial d'Aparelladors i Arquitectes Tècnics d'Alacant, amb la referència 07848 HA96.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2788

Data del DOGV
:   10-07-1996

Secció del DOGV
:   ALTRES DISPOSICIONS

Número del document
:   1996/838749


Data del document
:   17-06-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 17 de juny de 1996, del director general d'Arquitectura i Habitatge, de renovació de l'acreditació de laboratori d'assajos de control de qualitat de l'edificació Col·legi Oficial d'Aparelladors i Arquitectes Tècnics d'Alacant, amb la referència 07408 HA96.   
El Sr. José Antonio Valiente Velasco, en nom i representació del laboratori d'assajos Col·legi Oficial d'Aparelladors i Arquitectes Tècnics d'Alacant, sol·licita la renovació de l'acreditació del laboratori d'assaigs en l'àrea de control de formigó en massa o armat i els seus materials constituents: ciment, àrids, aigua, acer per a armadures, addicions i additius (HA), de conformitat amb el Decret 173/1989, de 24 de novembre del Consell de la Generalitat Valenciana.  
L'expedient de renovació de l'acreditació s'ha tramitat de conformitat amb el Reial Decret 1.230/1989, de 13 d'octubre i l'Ordre 5064, de 15 de febrer de 1990 del Ministeri d'Obres Públiques i Urbanisme i consta en aquest que s'han complit tots els requisits reglamentaris.  
En virtut d'això, a proposta de la Divisió de Normativa Tècnica i Control de Qualitat, aquesta Direcció General, resol:  
Primer  
Renovar l'acreditació al laboratori Col·legi Oficial d'Aparelladors i Arquitectes Tècnics d'Alacant, amb domicili social al polígon del Pla de la Vallonga, c/2 parcel·la 129, d'Alacant, en l'àrea de control de formigó en massa o armat i els seus materials constituents: ciment, àrids, aigua, acer per a armadures, addicions i additius (HA) amb la referència 07005HA96.  
Segon  
Aquesta acreditació tindrà validesa en l'àmbit de la Comunitat Valenciana durant un període de cinc anys comptadors a partir de la data d'aquesta resolució, que queda supeditada al compliment de les condicions que estableixen el Decret 173/1989, de 24 de novembre del Consell de la Generalitat Valenciana; l'Ordre de 15 de febrer de 1990 del Ministeri d'Obres Públiques i Urbanisme; el Reial Decret 1.230/1989, de 13 d'octubre, i en particular les indicades expressament en l'article 2 de les disposicions reguladores, del Reial Decret esmentat.  
Tercer  
Les inspeccions periòdiques per a la verificació del compliment de les condicions de l'acreditació durant el període dels cinc anys, les realitzarà els laboratoris de les seccions de Qualitat de l'Edificació de la Direcció General d'Arquitectura i Habitatge.  
Les despeses ocasionades pel seguiment de l'acreditació hauran de ser satisfetes pel laboratori peticionari d'acord amb l'Ordre de 28 de novembre de 1994, del conseller d'Obres Públiques, Urbanisme i Transports.  
Quart  
Qualsevol variació en les condicions que van servir de base per a la renovació de l'acreditació del Laboratori haurà de ser comunicada a aquesta Direcció General en el moment en què es produïsca.  
Cinqué  
Aquesta resolució s'ha de comunicar a la Direcció General d'Habitatge del Ministeri de Foment perquè l'inscriga en el Registre General de Laboratoris d'Assajos Acreditats amb la referència, 07005HA96.  
DISPOSICIó FINAL  
Aquesta resolució s'ha de publicar en el Diari Oficial de la Generalitat Valenciana, per a coneixement general.  
València, 17 de juny de 1996.- El director general d'Arquitectura i Habitatge: José M. García Zarco.